CELEX: 62012CN0001
Language: lt
Date: 2012-01-03 00:00:00
Title: Byla C-1/12: 2012 m. sausio 3 d. Tribunal da Relação de Lisboa (Portugalija) pateiktas prašymas priimti prejudicinį sprendimą byloje Ordem dos Técnicos Oficiais de Contas prieš Autoridade da Concorrência

24.3.2012   
            
            
               LT
            
            
               Europos Sąjungos oficialusis leidinys
            
            
               C 89/12
            
         2012 m. sausio 3 d.Tribunal da Relação de Lisboa (Portugalija) pateiktas prašymas priimti prejudicinį sprendimą byloje Ordem dos Técnicos Oficiais de Contas prieš Autoridade da Concorrência
   
   (Byla C-1/12)
   2012/C 89/18
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal da Relação de Lisboa
   
   
      Šalys pagrindinėje byloje
   
   
      Ieškovė: Ordem dos Técnicos Oficiais de Contas
   
   
      Atsakovė: Autoridade da Concorrência
   
   
      Prejudiciniai klausimai
   
   
               1.
            
            
               Ar pagal Bendrijos konkurencijos (mokymų organizavimo rinkoje) teisės normas toks subjektas, koks yra OTOC [Ordem dos Técnicos Oficiais de Contas], laikytinas įmonių asociacija? Jei atsakymas būtų teigiamas — ar SESV 101 straipsnio 2 dalį reikia aiškinti kaip taikytiną tam, ką nustato toks subjektas, kuris, kaip OTOC, priima visiems privalomas normas, kuriomis, siekdamas užtikrinti kokybiškų ir patikimų paslaugų teikimą piliečiams, nustato teisinius apskaitos specialistų privalomojo mokymosi reikalavimus?
            
         
               2.
            
            
               Jei tokiam subjektui, koks yra OTOC, pareiga įdiegti privalomojo jo narių mokymosi sistemą įtvirtinta įstatymu, ar šį SESV 101 straipsnį galima aiškinti kaip suteikiantį galimybę ginčyti įstatymais iš OTOC reikalaujamą įdiegti ir atitinkamomis taisyklėmis įdiegtą mokymosi sistemą, kiek ja įgyvendinamas šiame įstatyme numatytas reikalavimas? Ar, atvirkščiai, šis klausimas nepatenka į SESV 101 straipsnio taikymo sritį ir jį reikia nagrinėti pagal SESV 56 ir paskesnius straipsnius?
            
         
               3.
            
            
               Ar atsižvelgiant į Sprendimą Wouters
                   (1) ir kitus panašiose bylose priimtus sprendimus, susijusius su reglamentavimu, turinčiu įtakos atitinkamos profesinės asociacijos narių ekonominei veiklai, SESV 101 ir 102 straipsniams prieštarauja TOC skirti teisės aktai, neturintys tiesioginio poveikio jų ekonominei veiklai?
            
         
               4.
            
            
               Ar pagal Sąjungos konkurencijos (mokymo organizavimo rinkoje) teisę profesinė asociacija gali šios profesinės veiklos vykdymą susieti su specialiais mokymais, kuriuos tik ji viena organizuoja?
            
         
      (1)  2002 m. vasario 19 d. Sprendimas C-309/99, Rink. p. I-01577.